আগামী শনিবার বাংলাদেশের প্রথম ম্যাচ শ্রীলঙ্কার বিপক্ষে। ওই ম্যাচ দিয়েই মাঠে গড়াবে এশিয়া কাপের ১৪তম আসর। শেষ তিন আসরে স্বাগতিক ছিল বাংলাদেশ দল। এবার সংযুক্ত আরব আমিরাতে বসেছে এশিয়ার মহারণ। জয় দিয়ে মিশন শুরু করতে চায় বাংলাদেশ। তবে শ্রীলঙ্কাকে হারানো ততটাও সহজ হবে না। দুই দলের শেষ মুখোমুখিতে হেরেছে বাংলাদেশ। সেই দুঃস্মৃতি কাটিয়ে বাংলাদেশ জিততে পারে কিনা সেটাই দেখার। শ্রীলঙ্কা কঠিন প্রতিপক্ষ হলেও জয় পেতে আত্মবিশ্বাসী বাংলাদেশ শিবির।